ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1338/03

υποβολή: Maurizio Turco (NI) και Marco Cappato (NI) προς το Συμβούλιο

(9 Απριλίου 2003)

Θέμα: Δίωξη ομοφυλόφιλων στα εδάφη της Παλαιστινιακής Αρχής και απέλαση Παλαιστινίων ομοφυλόφιλων από το Ισραήλ

Σύμφωνα με τον ισραηλινό σύλλογο Ομοφυλόφιλων, Λεσβιών, Αμφιφυλόφιλων και Τρανσεξουαλικών Ατόμων Aguda και την εφημερίδα Haaretz, στις 6 Μαρτίου 2003 δύο ομοφυλόφιλοι Παλαιστίνιοι δικάσθηκαν για παράνομη παραμονή στο Ισραήλ και στη συνέχεια απελάθηκαν στην Παλαιστινιακή Αρχή. Στις 16 Μαρτίου 2003 άλλος Παλαιστίνιος ομοφυλόφιλος παραπέμφθηκε σε δίκη με την ίδια κατηγορία και αφού εκτίσει την ποινή του θα απελαθεί στη Λωρίδα της Γάζας. Σύμφωνα με πληροφορίες της Aguda, ομοφυλόφιλοι στα εδάφη της Παλαιστινιακής Αρχής διώκονται, συλλαμβάνονται καιποβάλλονται σε σωματική βία και βασανιστήρια που κάποιες φορές καταλήγουν στον θάνατο, πολλοί δε από αυτούς πιθανότατα εκτελούνται. Μέχρι προ μηνός, οι αρχές του Ισραήλ δεν προέβαιναν σε συλλήψεις και/ή απελάσεις των προσώπων αυτών· στη συνέχεια όμως η πολιτική αυτή άλλαξε, οι νέοι συνελήφθησαν και δικάσθηκαν και ξεκίνησε η αυτόματη διαδικασία απέλασής τους στην Παλαιστινιακή Αρχή. Διεθνείς οργανώσεις για την προστασία των ανθρωπίνων δικαιωμάτων έχουν κινητοποιηθεί κατά των απελάσεων αυτών και συγκεκριμένα παρακάλεσαν τον Ισραηλινό Υπουργό Εσωτερικών, κ. Avraham Poraz, να χρησιμοποιήσει την εξουσία που έχει βάσει της ισραηλινής νομοθεσίας για να θέσει τέρμα στις απελάσεις, χορηγώντας προσωρινές θεωρήσεις (βίζα) παραμονής· όμως η απάντηση του κ. Poraz ήταν αρνητική.

Μπορεί το Συμβούλιο να επιβεβαιώσει αυτές τις πληροφορίες· Παρακολουθεί το Συμβούλιο αυτό το ζήτημα· Προτίθεται το Συμβούλιο να παρέμβει ενώπιον των ισραηλινών αρχών και κυρίως ενώπιον του Υπουργού Εσωτερικών για να εκφράσει την ανησυχία της ΕΕ διότι οι απελάσεις αυτές θα μπορούσαν να θέσουν σε κίνδυνο τη ζωή των ομοφυλόφιλων Παλαιστινίων· Προτίθεται το Συμβούλιο να παρέμβει ενώπιον της Παλαιστινιακής Αρχής για να εξασφαλίσει ότι τηρούνται τα θεμελιώδη ανθρώπινα δικαιώματα και τίθεται τέρμα στη δίωξη ομοφυλόφιλων·

Κοινή απάντησηστις γραπτές ερωτήσεις E-1338/03 και Ε-1346/03

(7 Οκτωβρίου 2003)

Το Συμβούλιο αδυνατεί να επιβεβαιώσει την πληροφορία και δεν έχει συζητήσει ειδικά επί του θέματος.

Το Συμβούλιοποστηρίζει με προσήλωση τις αξίες και βασικές αρχές — ιδίως την ελευθερία, τη δημοκρατία, την ισότητα, το σεβασμό των ανθρωπίνων δικαιωμάτων, τις θεμελιώδεις ελευθερίες και το κράτος δικαίου — που αποτελούν το θεμέλιο της Ευρωπαϊκής Ένωσης και διέπουν τις σχέσεις της με τους εταίρους της στη Διαδικασία της Βαρκελώνης. Η Συμφωνία Σύνδεσης που έχει συνάψει με το Ισραήλ και η Ενδιάμεση Συμφωνία που ισχύει με την Οργάνωση για την Απελευθέρωση της Παλαιστίνης (ΟΑΠ) και την Παλαιστινιακή Αρχή ορίζουν αμφότερες στο δεύτερο άρθρο τους ότι οι σχέσεις βασίζονται στο σεβασμό των δημοκρατικών αρχών και των θεμελιωδών ανθρωπίνων δικαιωμάτων, τα οποία αποτελούν ουσιαστικό στοιχείο των συμφωνιών. Το Συμβούλιο τονίζει πάντα αυτά τα σημεία στο διάλογό του με το Ισραήλ και την Παλαιστινιακή Αρχή και θα συνεχίσει να το πράττει.
ΓΡΑΠΤΗ ΕΡΩΤΗΣΗ E-0698/03

υποβολή: Giovanni Procacci (ELDR) προς την Επιτροπή

(10 Μαρτίου 2003)

Θέμα: Πιθανή παράβαση εκ μέρους της Ιταλικής Δημοκρατίας

Με επιστολή της που εστάλη την 3η Φεβρουαρίου 2003 στη Γενική Γραμματεία της Ευρωπαϊκής Επιτροπής, στη Γενική Διεύθυνση Ανταγωνισμού και στη Γενική Διεύθυνση Εσωτερικής Αγοράς σχετικά με την πιθανή παραβίαση, από την Ιταλική Δημοκρατία, της ισχύουσας κοινοτικής νομοθεσίας, η Ανεξάρτητη Ένωση Φορολογικών Ελεγκτών και Συμβούλων (Libera Associazione Periti ed Esperti Tributari — με τα αρχικά LAPET) επισημαίνει την κατάφωρη παραβίαση των αρχών του κοινοτικού δικαίου που συνιστά η ισχύς, στην Ιταλία, τουπ' αριθμόν 241 Νομοθετικού Διατάγματος της 9ης Ιουλίου 1997 και ειδικότερα του άρθρου 36 αυτού.

Ο εν λόγω κανονισμός θέτει σε πλεονεκτική θέση όσους φορολογούμενους τηρούν λογιστικά βιβλία πουπόκεινται σε διεξοδικό έλεγχο από συγκεκριμένους επαγγελματίες, οι οποίοι, δεδομένου ότι εξαιρούνται των διατάξεων του προαναφερθέντος κανονισμού, μπορούν να εκδίδουν το επονομαζόμενο πιστοποιητικό ελέγχου (visto pesante). Οι επαγγελματίες αυτοί, πέραν του να είναι ορκωτοί λογιστές εγγεγραμμένοι, για τουλάχιστον μια πενταετία, στα μητρώα διπλωματούχων οικονομικών σχολών, εμπειρογνωμόνων-λογιστών, εμπορικών συμβούλων και συμβούλων εργασίας, πρέπει να έχουν τηρήσει τα λογιστικά βιβλία του φορολογούμενου κατά τη διάρκεια της φορολογικής περιόδου που αναφέρεται στο πιστοποιητικό.

Ως εκ τούτου ερωτάται η Επιτροπή:

1. σχετικά με το ποιο είναι τοφιστάμενο καθεστώς εφαρμογής αυτής της πρακτικής·

2. σχετικά με το ποια μέτρα έχουνιοθετηθεί ή πρόκειται ναιοθετηθούν.

Απάντηση του κ. Monti εξ ονόματος της Επιτροπής

(30 Απριλίου 2003)

Η Επιτροπή έλαβε επιστολή σχετικά με τα περιστατικά που αναφέρει το Αξιότιμο Μέλος, την οποία και καταχώρησε ως καταγγελία. Δεδομένου ότι η Επιτροπή εξετάζει επί του παρόντος την καταγγελία, δεν είναι σε θέση να προβλέψει, στο παρόν στάδιο, τα αποτελέσματα της εξέτασης.

Το Αξιότιμο Μέλος θα ενημερωθεί για το πόρισμα της εξέτασης.
ΓΡΑΠΤΗ ΕΡΩΤΗΣΗ E-0872/03

υποβολή: Glyn Ford (PSE) προς την Επιτροπή

(20 Μαρτίου 2003)

Θέμα: Σχέδιο Κανονισμού σχετικά με το εμπόριο οργάνων που μπορούν να χρησιμεύσουν για βασανιστήρια

Σχετικά με το σχέδιο πρότασης για Κανονισμό του Συμβουλίου που αφορά το εμπόριο ορισμένων οργάνων και προϊόντων τα οποία θα μπορούσαν να χρησιμοποιούνται για την θανατική ποινή, βασανιστήρια ή άλλη σκληρή, απάνθρωπη ή εξευτελιστική μεταχείριση ή τιμωρία, πιστεύει η Επιτροπή ότι η ΕΕ πρέπει να πραγματοποιεί προκαταρκτική εξέταση των αιτήσεων προς τις αρμόδιες αρχές για την έγκριση των συναλλαγών εξαγωγής κι άλλων δραστηριοτήτων·

Απάντηση του κ. Patten εξ ονόματος της Επιτροπής

(24 Απριλίου 2003)

Στις 30 Δεκεμβρίου 2002, η Επιτροπή εκπόνησε πρόταση για κανονισμό του Συμβουλίου για το εμπόριο ορισμένων ειδών και προϊόντων τα οποία είναι δυνατό να χρησιμοποιηθούν για τη θανατική ποινή,

για βασανιστήρια ή άλλη σκληρή, απάνθρωπη ή ταπεινωτική μεταχείριση ήτιμωρία(1). Το Μάρτιο του 2003, το Συμβούλιο αποφάσισε για την απόδοση της παρούσας πρότασης σε κάποιες από τις ομάδες εργασίας του. Οι εν λόγω ομάδες εργασίας εξετάζουν τώρα την πρόταση αυτή.

Η προτεινόμενη νομική βάση είναι το άρθρο 133 της συνθήκης ΕΚ, το οποίο καθορίζει την αποκλειστική αρμοδιότητα της Κοινότητας για την κοινή εμπορική πολιτική. Η πρόταση, η οποία συμφωνεί απόλυτα με την έννοια της κοινής πολιτικής και η οποία πρόκειται να εξεταστεί ακόμα στο Συμβούλιο, προβλέπει μία διαδικασία γραπτής διαβούλευσης με όλες τις αρμόδιες αρχές των κρατών μελών και την Επιτροπή, για όλες τις αποφάσεις σχετικά με τις αιτήσεις για έγκριση για εξαγωγή ή παροχήπηρεσιών. Η πρόταση προβλέπει ότι τη στιγμή που δεν μπορεί να επέλθει συναίνεση, η Επιτροπή έχει την αρμοδιότητα να αποφασίσει, μετά από διαβούλευση με τα κράτη μέλη στο πλαίσιο επιτροπής διαχείρισης. Η διαδικασία αυτή αποτελεί μία από τις διαδικασίες που προβλέπονται σε απόφαση του Συμβουλίου για την άσκηση των εκτελεστικών αρμοδιοτήτων(2).

Οι διαδικαστικές ρυθμίσεις που προτείνει η Επιτροπή επιτρέπουν την προκαταρκτική εξέταση των αιτήσεων για την έγκριση των συναλλαγών εξαγωγής από όλες τις αρμόδιες αρχές και την Επιτροπή. Αυτές πρέπει να εξασφαλίζουν ότι λαμβάνονταιπόψη όλες οι διαθέσιμες πληροφορίες σχετικά με περιπτώσεις βασανιστηρίων ή άλλης σκληρής, απάνθρωπης ή ταπεινωτικής μεταχείρισης ή τιμωρίας σε τρίτες χώρες.

(1) COM(2002)770 τελικό.

(2) Απόφαση 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή, ΕΕ L 184 της 17.7.1999.
ΓΡΑΠΤΗ ΕΡΩΤΗΣΗ E-1879/03

υποβολή: Christopher Huhne (ELDR) προς την Επιτροπή

(6 Ιουνίου 2003)

Θέμα: Ευθυγράμμιση των τιμών στην ευρώ-ζώνη

Θα εξετάσει η Επιτροπή τις ενδείξεις ύπαρξης ευθυγράμμισης των τιμών για όμοια αγαθά καιπηρεσίες εντός της ευρώ-ζώνης, συγκριτικά με την Ευρωπαϊκή Ένωση, ως σύνολο, και με τα κράτη μέλη που δεν συμμετέχουν στην ευρώ-ζώνη· Πόσο σημαντικήπήρξε αυτή η όποια ευθυγράμμιση· Πόσο παραπέρα θα μπορούσε να φτάσει·

Απάντηση του κ. Solbes Mira εξ ονόματος της Επιτροπής

(8 Ιουλίου 2003)

Οι επιπτώσεις στις τιμές για τα επιμέρους προϊόνταποδηλώνουν ότι η διασπορά τιμών είναι εν γένει χαμηλότερη στην ευρωζώνη από ό,τι στην Ένωση ως σύνολο, παρόλο που η διαφορά εξαρτάται από το συγκεκριμένο προϊόν που εξετάζεται. Οι συνεχιζόμενες μεγάλες διαφορές στις τιμές για τα επιμέρους προϊόντα που διαπιστώθηκαν σε πολλές έρευνες δείχνουν ότι απέχουμε ακόμη αρκετά από την ευθυγράμμιση των τιμών. Ο βαθμός στον οποίο θα συνεχιστεί η ευθυγράμμιση των τιμών εξαρτάται όχι μόνο από τα ευεργετικά αποτελέσματα του ευρώ, αλλά και από άλλους παράγοντες όπως η πρόοδος στην μείωση των εμπορικών φραγμών στην εσωτερική αγορά και το μέγεθος των διαφορών μεταξύ των εθνικών συστημάτων φορολόγησης.
ΓΡΑΠΤΗ ΕΡΩΤΗΣΗ E-1819/03

υποβολή: Christopher Huhne (ELDR) προς την Επιτροπή

(2 Ιουνίου 2003)

Θέμα: Κρέας για λουκάνικα

Μπορεί η Επιτροπή να περιγράψει εν συντομία τις ρυθμιστικές διατάξεις που καθορίζουν τα συστατικά των λουκάνικων· Πότε αναθεωρήθηκαν για τελευταία φορά· Ποια νέα στοιχεία ελήφθησανπόψη μετά την αναθέρμανση της ΣΕΒ και άλλωνγειονομικών προβλημάτων· Προτίθεται η Επιτροπή να παρουσιάσει νέες προτάσεις εκ νέου αναθεώρησης των ρυθμιστικών διατάξεων·

Απάντηση του κ. Byrne εξ ονόματος της Επιτροπής

(7 Ιουλίου 2003)

Δενπάρχει προς το παρόν κανένας κοινοτικός κανονισμός που να καθορίζει τα συστατικά των λουκάνικων και η Επιτροπή δεν προτίθεται ναποβάλει πρόταση όσον αφορά αυτό το θέμα. Η Επιτροπή γνωρίζει ωστόσο ότι ορισμένα κράτη μέλη διαθέτουν εθνικούς κανόνες που ρυθμίζουν τα συστατικά των λουκάνικων που διατίθενται στην αγορά της επικράτειάς τους. Εντούτοις πρέπει να σημειωθεί ότι στο πλαίσιο της κοινής οργάνωσης αγορών για το χοίρειο κρέας καθορίζονται ποιοτικά κριτήρια χοιρινού κρέατος για την εξαγωγή ορισμένων λουκάνικων, για τα οποία ισχύει το σύστημα επιστροφής κατά την εξαγωγή, στον κανονισμό (ΕΚ) 2331/97 της Επιτροπής της 25ης Νοεμβρίου 1997 περί των ειδικών όρων χορήγησης επιστροφών κατά την εξαγωγή ορισμένων προϊόντων στον τομέα του χοιρείου κρέατος(1). Αυτά τα κριτήρια αφορούν τις ζωικές πρωτεΐνες ανά βάρος, την περιεκτικότητα ξένου ύδατος ανά βάρος και την αναλογία κολλαγόνου/πρωτεϊνών των επιλέξιμων προϊόντων πουπάγονται στον κωδικό ΣΟ 1601.

Σε σχέση με τηνγιεινή παραγωγή του κρέατος για λουκάνικα και των λουκάνικων, το κρέας που χρησιμοποιείται για την παρασκευή λουκάνικων πρέπει να συμμορφώνεται πλήρως με τους τρέχοντες κοινοτικούς κανόνες, ειδικότερα με τους κανόνες για τηνγιεινή του κρέατος και την σπογγώδη εγκεφαλοπάθεια των βοοειδών (ΣΕΒ). Τα νωπά λουκάνικα και το κρέας για λουκάνικα πρέπει να πληρούν τους σχετικούς εναρμονισμένους κανόνες για τον κιμά και τα παρασκευάσματα κρέατος, συμπεριλαμβανομένης της πραγματοποίησης ελέγχων

των πρώτωνλών, που να θεσπίζουν τη διασφάλιση της συμμόρφωσης με κριτήρια ορισμένης σύνθεσης (περιεκτικότητα σε λίπος, αναλογία πρωτεϊνών κρέατος και κολλαγόνων) και μικροβιολογικά κριτήρια. Τα κράτη μέλη μπορούν, εξασφαλίζοντας ότι ικανοποιούνται οι κοινοτικές απαιτήσεις για τηνγεία και ότι τέτοια προϊόντα διατίθενται στην αγορά της επικράτειάς τους, να διατηρούν κάποια ευελιξία σχετικά με την παραγωγή και τη διάθεση στην αγορά ώστε να γίνονται σεβαστές οι ιδιαίτερες καταναλωτικές συνήθειες. Τα λουκάνικα που έχουνποβληθεί σε επεξεργασία τέτοια ώστε η κομμένη πλευρά να φανερώνει ότι το προϊόν δεν έχει πλέον τα χαρακτηριστικά του νωπού κρέατος, πρέπει να έχουν παραχθεί σύμφωνα με τους κοινοτικούς κανόνες σχετικά με τα προϊόντα κρέατος. Το αποκαλούμενο ειδικόλικό κινδύνου ΣΕΒ, όπως το κρανίο και ο νωτιαίος μυελός των βοοειδών, προβατοειδών και αιγοειδών, δεν επιτρέπεται σε κανένα είδος τροφίμων ή ζωοτροφής από την 1η Οκτωβρίου 2000. Προς το παρόν, το σύνολο των κοινοτικών κανόνων για τηνγιεινή των τροφίμων αναδιατυπώθηκε σε έναν περιορισμένο αριθμό προτάσεων, οι οποίες εξετάζονται αυτή τη στιγμή από το Κοινοβούλιο και το Συμβούλιο (πρώτη ανάγνωση).

(1) ΕΕ L 323 της 26.11.1997.
ΓΡΑΠΤΗ ΕΡΩΤΗΣΗ E-1434/03

υποβολή: Theodorus Bouwman (Verts/ALE) και Rijk van Dam (EDD) προς το Συμβούλιο

(24 Απριλίου 2003)

Θέμα: Ευρωπαϊκή βεβαίωση οδηγού και ενδεχόμενη καταχρηστική χρησιμοποίηση των αδειών της ΕΔΥΜ (Ευρωπαϊκή Διάσκεψη των Υπουργών Μεταφορών) στις Οδικές Μεταφορές

Στις 26 Μαρτίου ε.έ., οι γερμανικές αρχές έκαναν έφοδο στις εγκαταστάσεις της επιχείρησης μεταφορών Willi Betz διότιποψιάζοντο την καταχρηστική χρησιμοποίηση αδειών ΕΔΥΜ και την μη επιτρεπόμενη χρησιμοποίηση οδηγών από τρίτες χώρες.

Συμφωνεί το Συμβούλιο με τους συντάκτες της ερώτησης ότι επιχειρήσεις και οδηγοί από τρίτες χώρες οι οποίοι χρησιμοποιούν τις άδειες της ΕΔΥΜ για μεταφορές στο εσωτερικό της ΕΕ κατά τις οποίες χρησιμοποιείται το έδαφος της ΕΕ κατά τρόπο ουσιαστικώς απεριόριστο (προσωρινά), προβαίνουν σε καταχρηστική χρησιμοποίηση των αδειών αυτών·

Προτίθεται το Συμβούλιο κατά την επόμενη συνεδρίαση τωνπουργών ΕΔΥΜ να θέσει επί τάπητος το πρόβλημα της καταχρηστικής χρησιμοποίησης των αδειών· Προτίθεται κατόπιν το Συμβούλιο να εκπονήσει προτάσεις που θα θέσουν τέρμα σ' αυτή τη νόθευση των ανταγωνιστικών σχέσεων οι οποίεςπονομεύουν τις εργασιακές συνθήκες στην ΕΕ και απειλούν επίσης την οδική ασφάλεια·

Συμφωνεί το Συμβούλιο με τους συντάκτες της ερώτησης ότι δεν είναι ευκταίο οδηγοί από τρίτες χώρες να προσφέρουν τιςπηρεσίες τους σε ευρωπαϊκές μεταφορικές επιχειρήσεις ως αυτόνομοι οδηγοί διότι μ' αυτό τον τρόπο διαφεύγουν από τηνποχρέωση να διαθέτουν βεβαίωση Ευρωπαίου οδηγού· Ποια μέτρα μπορεί και θέλει να λάβει το Συμβούλιο για να θέσει τέρμα σ' αυτές τις πρακτικές·

Απάντηση

(2 Οκτωβρίου 2003)

Το Συμβούλιο θα ήθελε να ενημερώσει τους αξιότιμους κ.κ. βουλευτές ότι, κατά την πρόσφατη συνεδρίασή της στις Βρυξέλλες (23/24 Απριλίου 2003), η ΕΔΥΜιοθέτησε σημαντικά μέτρα για τον περιορισμό της κακής χρήσης των αδειών της ΕΔΥΜ. Αποφασίσθηκε μεταρρύθμιση της χρήσης των αδειών με τη θέσπιση διατάξεων βάσει των οποίων περιορίζεται το χρονικό διάστημα κατά την οποία οι μεταφορείς μπορούν να εκτελούν οδικές εμπορευματικές μεταφορές,ποχρεώνοντας τους κατόχους αδειών να επιστρέφουν στην οικεία χώρα ταξινόμησης μετά από μέγιστη περίοδο έξι εβδομάδων. Οι διατάξεις αυτές θα εφαρμοσθούν για μια δοκιμαστική περίοδο ενός έτους, αρχής γινομένης από 1ης Ιανουαρίου 2004. Στο τέλος της δοκιμαστικής αυτής περιόδου θα γίνει αξιολόγηση της αποτελεσματικότητας των μέτρων αυτών.

Προς τούτοις, κατά την προαναφερθείσα σύνοδο, η ΕΔΥΜ εξέδωσε ψήφισμα για βελτιωμένη διαχείριση των πολυμερών ποσοστώσεων της ΕΔΥΜ. Στο ψήφισμα περιλαμβάνονται αρκετά μέτρα με σκοπό τη βελτίωση της ανταλλαγής πληροφοριών όσον αφορά την πραγματική χρήση των αδειών της ΕΔΥΜ.
ΓΡΑΠΤΗ ΕΡΩΤΗΣΗ E-2313/03

υποβολή: Roger Helmer (PPE-DE) προς την Επιτροπή

(14 Ιουλίου 2003)

Θέμα: Επιπτώσεις της Οδηγίας για τα Χημικά Προϊόντα

Είναι η Επιτροπή ενήμερη για τις ανησυχίες της ευρωπαϊκής βιομηχανίας δέρματος αναφορικά με την Οδηγία για τα Χημικά Προϊόντα· Ο κλάδος φοβάται ότι η οδηγία θα επιφέρει σημαντική αύξηση του

κόστους κατεργασίας του δέρματος εντός της ΕΕ και ότι στη συνέχεια θα αντιμετωπίσει αθέμιτο ανταγωνισμό από τρίτες χώρες στις οποίες η οδηγία δεν εφαρμόζεται και στις οποίες το κόστος κατεργασίας είναι συνεπώς κατά πολύ χαμηλότερο.

Ποια μέτρα θα λάβει η Επιτροπή ώστε να διασφαλίσει το ότι η βιομηχανία κατεργασίας δέρματος της ΕΕ δεν τίθεται με αυτόν τον τρόπο σε μειονεκτική θέση·

Απάντηση του κ. Liikanen εξ ονόματος της Επιτροπής

(12 Αυγούστου 2003)

Η Επιτροπή έχει επίγνωση των ανησυχιών της βιομηχανίας δέρματος σχετικά με τον αντίκτυπο της μελλοντικής κοινοτικής νομοθεσίας χημικών ουσιών (REACH). Πρόσφατα ολοκληρώθηκε η διαδικασία διαβούλευσης στο διαδίκτυο μέσω κειμένων που εκπονήθηκαν από τις πιο άμεσα ενδιαφερόμενεςπηρεσίες, δηλαδή τις Γενικές Διευθύνσεις Επιχειρήσεων και Περιβάλλοντος. Τα σχόλια που ελήφθησαν συμπεριλαμβανομένων και αυτών της βιομηχανίας δέρματος σχετικά μεψηλότερο κόστος και με ενδεχόμενες διαστρεβλώσεις ανταγωνισμού, θα ληφθούνπόψη από την Επιτροπή κατά την έγκριση της πρότασής της.
ΓΡΑΠΤΗ ΕΡΩΤΗΣΗ E-2040/03

υποβολή: Joan Vallv (ELDR) προς την Επιτροπή

(19 Ιουνίου 2003)

Θέμα: Καθεστώς ενίσχυσης της παραγωγής ξηρών καρπών

Το πρόβλημα της παραγωγής ξηρών καρπών, και συγκεκριμένα των φουντουκιών, είναι ιδιαίτερα σοβαρό για ορισμένες περιοχές της Καταλωνίας.

Έχονταςπόψη ότι στο νομοθετικό ψήφισμα του Ευρωπαϊκού Κοινοβουλίου (P5_TA-PROV(2003)0256) σχετικά με πρόταση Κανονισμού του Συμβουλίου για τον καθορισμό κοινών διατάξεων που εφαρμόζονται στο καθεστώς άμεσης ενίσχυσης στο πλαίσιο της κοινής γεωργικής πολιτικής και με τον οποίο καθιερώνονται καθεστώτα ενίσχυσης των παραγωγών ορισμένων προϊόντων, που ενεκρίθη στο Στρασβούργο στις 5 Ιουνίου 2003, το Ευρωπαϊκό Κοινοβούλιο ψήφισε με μεγάλη πλειοψηφίαπέρ της τροπολογίας 133 της έκθεσης του βουλευτή Arlindo Cunha (A5-0197/2003), με την οποία εζητείτο η αύξηση της επιδότησης για τους καρπούς με κέλυφος από 100 σε 241,50 ευρώ ανά εκτάριο και ανά έτος, σκοπεύει η Επιτροπή να επιμείνει και να επαγρυπνεί ώστε το Συμβούλιο να εγκρίνει τα μέτρα για την μεταρρύθμιση της ΚΓΠ, όπως ψηφίστηκαν από το Ευρωπαϊκό Κοινοβούλιο στις 5 Ιουνίου 2003·

Απάντηση του κ. Fischler εξ ονόματος της Επιτροπής

(15 Ιουλίου 2003)

Η Επιτροπή γνωρίζει καλώς το γεγονός ότι διάφορες περιφέρειες στην Ευρώπη και διάφορες περιοχές στην Καταλονία αντιμετωπίζουν επί του παρόντος δυσχερή κατάσταση όσον αφορά την παραγωγή καρπών με κέλυφος και ειδικότερα φουντουκιών.

Αυτός είναι ο λόγος για τον οποίο η Επιτροπή πρότεινε νέο και μόνιμο καθεστώς στήριξης για καρπούς με κέλυφος στην πρότασή της του Ιανουαρίου έτους 2003. Η Επιτροπή έλαβε προσεκτικάπόψη της τις νομοθετικές ρυθμίσεις του Κοινοβουλίου για το θέμα αυτό και άλλα συναφή θέματα στις προτάσεις της του Ιανουαρίου και πιστεύει ότι πρόκειται για πολύ θετική συμβολή στην τελική συμφωνία που επιτεύχθηκε στο Λουξεμβούργο.
ΓΡΑΠΤΗ ΕΡΩΤΗΣΗ P-2094/03

υποβολή: Amalia Sartori (PPE-DE) προς το Συμβούλιο

(17 Ιουνίου 2003)

Θέμα: Ατυχήματα στο σπίτι και χώροι εργασίας

Τα ατυχήματα στο σπίτι, όχι μόνο στην Ιταλία, αλλά σεπερεθνικό επίπεδο, έχουν προσλάβει ιδιαίτερα ανησυχητικές διαστάσεις. Τα διαθέσιμα στατιστικά στοιχεία δείχνουν ότι τα άτομα που πέφτουν θύματα ατυχήματοςπερβαίνουν τα τρία εκατομμύρια ετησίως. Από αυτά, πάνω από επτά χιλιάδες καταλήγουν σε θάνατο. Όπως παρατηρεί η Παγκόσμια Οργάνωση Υγείας, η συγκεκριμένη τυπολογία ατυχημάτων που δεν εξαιρεί καμία κατηγορία ηλικίας, αποτελεί στις ανεπτυγμένες χώρες την πρώτη αιτία θανάτου για παιδιά, παρόλο που οι νοικοκυρές είναι η ομάδα που πλήττεται περισσότερο από οποιαδήποτε άλλη.

Οι αιτίες των ατυχημάτων αυτών είναι διάφορες. Ένα μέρος από αυτά οφείλονται σε αφηρημάδα, έλλειψη προσοχής, ελλιπή γνώση και μη τήρηση των κανόνων ασφαλείας, σε παρουσία στο σπίτι επικίνδυνων συσκευών ή χημικών ουσιών, αλλά και, ίσως και κυρίως, σε ελλιπή κουλτούρα όσον αφορά την ασφάλεια και την πρόληψη.

Έχονταςπόψη το γεγονός ότι οι νοικοκυρές εμπίπτουν σε μια κατηγορία εργαζομένων που συχνά δεν προστατεύεται όπως θα έπρεπε, σημαντική λύση στο πρόβλημα θα μπορούσε να εξασφαλιστεί με το να θεωρηθεί το οικιακό περιβάλλον ως χώρος εργασίας σε αντίθεση με ό,τι ορίζει η Οδηγία 98/24/ΕΚ(1) του Συμβουλίου της 7ης Απριλίου 1998 σχετικά με την προστασία τηςγείας και της ασφάλειας των εργαζομένων από κινδύνους οφειλόμενους σε χημικούς παράγοντες στη διάρκεια εκτέλεσης της εργασίας.

Στην Ιταλία, ο Νόμος αριθ. 493 της 3ης Δεκεμβρίου 1998 Κανόνες για την προστασία τηςγείας στο σπίτι και θέσπιση ασφάλειας για τα οικιακά ατυχήματα(2) εξομοιώνει το οικιακό περιβάλλον με χώρο εργασίας.

Τι προτίθεται να πράξει το Συμβούλιο εν προκειμένω·

Θεωρεί ότι θα ήταν σκόπιμο να παρέμβει θεσπίζοντας μέτρα που θα ευνοούν τις νοικοκυρές κατά το πρότυπο της ιταλικής νομοθεσίας·

(1) ΕΕ L 131 της 5.5.1998, σελ. 11.

(2) Δημοσιεύτηκε στην Επίσημη Εφημερίδα της Κυβερνήσεως αριθ. 303 της 28ης Δεκεμβρίου 1999.

Απάντηση

(13 Οκτωβρίου 2003)

Το Συμβούλιοπενθυμίζει στην αξιότιμη κα βουλευτή ότι η εν λόγω οδηγία-πλαίσιο — ήτοι η οδηγία 89/391/ΕΟΚ για την προώθηση της βελτίωσης της ασφάλειας και τηςγείας των εργαζομένων κατά την εργασία(1) — ορίζει στο άρθρο 3 σημείο α) τον εργαζόμενο ως κάθε πρόσωπο που απασχολείται από έναν εργοδότη, συμπεριλαμβανομένων των ασκουμένων και των μαθητευόμενων, εκτός από τοπηρετικό προσωπικό. Ο ίδιος ορισμός ισχύει για το σύνολο των ειδικών οδηγιώνπό την έννοια του άρθρου 16 παράγραφος 1 της οδηγίας, η 14η από τις οποίες αφορά τους χημικούς παράγοντες.

Όσον αφορά την ενδεχόμενη επέκταση του πεδίου εφαρμογής των οδηγιών αυτών στις νοικοκυρές, το Συμβούλιοπενθυμίζει ότι το δικαίωμα πρωτοβουλίας για οποιοδήποτε νέο νομοθέτημα ανήκει κατ' αποκλειστικότητα στην Επιτροπή. Μέχρι στιγμής, δεν έχειποβληθεί στο Συμβούλιο καμιά πρόταση προς την κατεύθυνση που επιθυμεί η αξιότιμη κα βουλευτής.

(1) ΕΕ L 183 της 29.6.1989, σελ. 1.
ΓΡΑΠΤΗ ΕΡΩΤΗΣΗ E-2095/03

υποβολή: Jean Lambert (Verts/ALE) προς το Συμβούλιο

(25 Ιουνίου 2003)

Θέμα: Η κατασκευή σταθμού παραγωγής ενέργειαςψηλής τάσεως από τη ΔΕΗ στην περιοχή Αργυρούπολης — Ηλιούπολης

Ο σχεδιασμός και η κατασκευή σταθμού παραγωγής ηλεκτρικής ενέργειαςψηλής τάσεως από τη ΔΕΗ σε περιοχή που ανήκει στη ζώνη προστασίας Β του Υμηττού εγκρίθηκε με βάση το άρθρο 24 του ελληνικού νόμου 2516/1997. Οι διατάξεις αυτού του άρθρου κρίθηκαν άκυρες από το Συμβούλιο Επικρατείας, επειδή παραβίαζαν το άρθρο 24 του ελληνικού συντάγματος όσον αφορά την προστασία του περιβάλλοντος. Προσφυγές (σχετικά με την άδεια κατασκευής και την εκτίμηση περιβαλλοντικών επιπτώσεων) στο Συμβούλιο Επικρατείας κατά της κατασκευής του εν λόγω σταθμού έχουνποβληθεί από το δήμαρχο Αργυρουπόλεως και μερικούς πολίτες, η δίκη όμως έχει αναβληθεί τρεις φορές (1 Νοεμβρίου 2002, 7 Φεβρουαρίου 2003 και 9 Μαΐου 2003). Τρία δημόσια σχολεία βρίσκονται σε απόσταση μικρότερη των 50 μέτρων από την περιοχή όπου θα κατασκευαστεί ο σταθμός.

Παρ' όλο που η κατασκευή του σταθμού παραβιάζει το ελληνικό σύνταγμα, η κυβέρνηση ενέκρινε το νέο νόμο 2947/2002 για τα ολυμπιακά έργα, ο οποίος προβλέπει την κατασκευή του εν λόγω σταθμού. Όσον αφορά αυτό το νόμο ο Υπουργός Δημοσίων Έργων εξέδωσε νέα άδεια κατασκευής με αριθμό 59365/25-7-2002. Ούτε η ΔΕΗ ούτε η κυβέρνηση εξέτασαν εναλλακτικές λύσεις, αντίθετα από τις διατάξεις της ελληνικής νομοθεσίας.

Επιπλέον η κυβέρνηση αρνήθηκε να δώσει στις ενδιαφερόμενες πλευρές πρόσβαση στα νέα κατασκευαστικά σχέδια, ενώ η αστυνομία, η οποία είναι παρούσα στη γειτονιά από τις αρχές Μαΐου του 2003, δεν επιτρέπει στο κοινό την πρόσβαση στην ευρύτερη περιοχή.

Συμφωνούν τα εν λόγω έργα της ΔΕΗ για το σταθμό στην περιοχή Αργυρούπολης — Ηλιούπολης με την οδηγία 97/11/ΕΚ(1) σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον·

Ποια είναι η εγκεκριμένη άδεια σχεδιασμού και κατασκευής σύμφωνα με την οποία συνεχίζονται τα έργα για το σταθμό παραγωγής ηλεκτρικής ενέργειαςψηλής τάσεως·

(1) ΕΕ L 73 της 14.3.1997, σελ. 5.

Απάντηση

(13 Οκτωβρίου 2003)

Το Συμβούλιο πληροφορεί τον Αξιότιμο κ. Βουλευτή ότι δεν είναι αρμόδιο να απαντά σε παρόμοιες ερωτήσεις.